ถ่ายไม่ออกท้องผูกมากๆค่ะ เลยเอานิ้วสวนไปปรากฏว่ามีเมือกๆสีเขี้ยวเหนี่ยวมากๆติดอยู่ แต่นิ้วขว้านออกมาไม่ได้ทรมานมาค่ะ ไม่ได้ถ่ายเป็นอาทิต สวนก็แล้ว ยาถ่ายก็ทานแล้ว ก้ไม่ถ่ายสักที อาทิตย์กว่าๆแล่วค้ะ
สวัสดีค่ะ ท้องผูกเป็นอาการถ่ายอุจจาระน้อยกว่าปกติหรือถ่ายอุจจาระไม่ออกเป็นเวลานาน มักเกิดจากสาเหตุการรับประทานอาหารที่มีกากใยน้อยหรือดื่มน้ำน้อย สาเหตุอื่นๆเช่นโรคลำไส้อุดตัน การได้รับยาบางชนิดเช่น ยารักษาอาการชัก ธาตุเหล็ก หรือมีภาวะไทรอยด์ต่ำ เป็นต้นการมีท้องผูก ทำให้อุจจาระแข็ง เป็นปัจจัยที่กระตุ้นให้เกิดการมีริดสีดวงทวาร ที่ก่อให้เกิดความเจ็บปวด ก็จะไม่อยากถ่าย กลายเป็นท้องผูกหนักเข้าไปอีก การมีเมือกเคลือบในทวารหนักดังกล่าวมา อาจเป็นเมือกที่เคลือบอยู่เป็นปกติ ไม่ได้บ่งบอกอะไรชัดเจนแนะนำการปรับพฤติกรรมด้วยการรับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป เน้นรับประทานผัก ผลไม้ และธัญพืช หลีกเลี่ยงการดื่มแอลกอฮอล์และการสูบบุหรี่ ถ้าอาการไม่ดีขึ้น ควรไปพบแพทย์